Diari Oficial de la Generalitat Valenciana


Sumari del DOGV 7568, del 10-07-2015 (2015/6422)

Resolució de 8 de juliol de 2015, de la Conselleria de Sanitat Universal i Salut Pública, per la qual es renuncia a la celebració del contracte relatiu a l'expedient número 274/2015, sobre redacció del projecte i execució de les obres de demolició dels edificis i instal·lacions de l'antic complex hospitalari de l'Hospital La Fe, ubicat en l'avinguda de Campanar de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7568

Data del DOGV
:   10-07-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/6422


Data del document
:   08-07-2015

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * adjudicació de contracte administratiu
    * contracte d'obres
    * contracte de serveis

Resolució de 8 de juliol de 2015, de la Conselleria de Sanitat Universal i Salut Pública, per la qual es renuncia a la celebració del contracte relatiu a l'expedient número 274/2015, sobre redacció del projecte i execució de les obres de demolició dels edificis i instal·lacions de l'antic complex hospitalari de l'Hospital La Fe, ubicat en l'avinguda de Campanar de València. [2015/6422]  
Vist l'expedient de contractació número 274/2015, relatiu a la redacció del projecte i execució de les obres de demolició dels edificis i instal·lacions de l'antic complex hospitalari de l'Hospital La Fe, ubicat en l'avinguda de Campanar de València.  
  
Antecedents de fet  
Primer. Per Acord del Consell de data 30 d'abril de 2015 s'autoritza la contractació, per mitjà de procediment obert, per al contracte esmentat, que es comptabilitza en data 11 de maig de 2015, l'import del qual ascendix a la quantitat de díhuit milions set-cents noranta-sis mil dos-cents setanta-quatre euros amb huitanta-set cèntims (34.461.800,87 ?), IVA inclòs, amb càrrec a l'aplicació pressupostària 36.88.89.8233.201.24.499.46, projecte EC 140.  
Segon. L'anunci de licitació va ser publicat en el Diari Oficial de la Unió Europea de 15 de maig de 215, Diari Oficial de la Comunitat Valenciana de 12 de maig de 2015 i Boletín Oficial del Estado de 28 de maig de 2015, així com en la plataforma de contractació el 13 de maig de 2015. L'expedient es troba actualment en fase de licitació, la qual finalitza el pròxim 20 de juliol de 2015.  
Tercer. Reunit en sessió plenària el Consell, aprova en data 1 de juliol de 2015 les primeres mesures que són objecte del Govern Valencià, entre estes procedir a la revisió i planificació de l'atenció sanitària en la zona nord de la ciutat i estudiar i contrastar els informes sobre la possibilitat de rehabilitació de l'Hospital La Fe siti en l'avinguda de Campanar.  
Quart. Que en data 2 de juliol de 2015 s'emet informe tècnic del Servici d'Infraestructures pel qual es proposa la renúncia a la celebració del contracte, per al qual s'ha efectuat la corresponent convocatòria, fonamentat en una sèrie de causes que creen incertesa en el compliment de les fases d'execució del futur contracte i el seu contingut tècnic:  
  
- Les obres de finalització de la torre A han patit una ampliació de termini, amb motiu de l'aprovació del modificat número 4, de data 15 de juny de 2015, i la seua ampliació de termini fins al 15 de desembre de 2015, aprovada en data 1 de juliol de 2015.  
- Els laboratoris d'anàlisis clíniques de l'Hospital la Fe, que continuen ocupant part de la planta 6 i la 7 de l'antiga Escola d'Infermeria, no es podran desplaçar al nou hospital fins a finals de 2015.  
- La Unitat de Càncer de Mama ubicada en la planta baixa de l'antiga Escola d'Infermeria ha de reubicar-se en altres instal·lacions, i no es podrà fer efectiu este trasllat fins a finals de 2016, ja que ha quedat pendent la seua futura ubicació.  
- La base SAMU i el Servici d'Emergències Sanitàries també es troben ubicats en les instal·lacions de l'antiga Escola d'Infermeria, i la seua reubicació futura ha quedat pendent de concreció. S'estima que el trasllat no es podrà realitzar fins a finals de 2016, primer trimestre de 2017.  
- En la planta semisoterrani del Pavelló Central es troba ubicat un laboratori de metrologia de radiacions ionitzants pertanyent al Centre Nacional de Dosimetria, organisme dependent de l'Institut Nacional de Gestió Sanitària, entitat gestora de la Seguretat Social. Este organisme ha sol·licitat la reubicació del laboratori i l'ampliació de les seues instal·lacions en l'edifici de l'antiga ressonància magnètica. Des de la confirmació de la nova ubicació, si és el cas, es requeriran un mínim de 18 mesos per al trasllat.  
Per tot això es proposa la renúncia a la celebració del contracte per raons d'interés públic degudament justificades en este expedient, ja que el projecte actualment resultaria inviable.  
  
  
  
Fonaments de dret  
  
Primer. El que disposa l'article 155.3 del text refós de la Llei de Contractes del Sector Públic, aprovat mitjançant el Reial Decret Legislatiu 3/2011, de 14 de novembre, quant a la renúncia a la celebració de contracte.  
Segon. El que establix l'article 89.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'informe emés pel Servici d'Infraestructures.  
Considerant el règim de competències establit en el Decret 4/2014, de 3 de gener, del Consell, pel qual s'aprova el Reglament orgànic i funcional de la Conselleria de Sanitat (DOCV 7186, 07.01.2014), en relació amb el Decret 8/2015, de 29 de juny, del president de la Generalitat, pel qual cessen i nomena consellers, secretari i portaveu del Consell (DOCV 7560, 30.06.2015), així com els articles 28.I i 67 de la Llei 5/1983, de 30 de desembre, del Consell.  
Vistos els preceptes incoats als altres generals de pertinent aplicació, resolc:  
  
Primer  
Renunciar a la celebració del contracte relatiu a l'expedient 274/2015, redacció del projecte i execució de les obres de demolició dels edificis i instal·lacions de l'antic complex hospitalari de l'Hospital La Fe, ubicat en l'avinguda de Campanar de València, a causa de la inviabilitat de la seua execució per raons d'interés públic, segons l'informe emés a este efecte.  
  
Segon  
Que es procedisca a l'anul·lació de la retenció de crèdit realitzada per un import de díhuit milions set-cents noranta-sis mil dos-cents setanta-quatre euros amb huitanta-set cèntims (76.099.672,87 ?), IVA inclòs, amb càrrec a l'aplicació pressupostària 77.70.48.6965.024.57.306.37, projecte EC 140.  
  
Tercer  
Ordenar la publicació requerida de la present resolució.  
  
Notifiqueu esta resolució als interessats, i s'advertix que esta esgota la via administrativa i s'hi podrà interposar recurs potestatiu de reposició davant del mateix òrgan que l'ha dictat, en el termini d'un mes, o recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació de la present resolució.  
  
València, 8 de juliol de 2015.- La consellera de Sanitat Universal i Salut Pública: Carmen Montón Giménez.